
Avaliku ürituse „Halloween” loa taotluse rahuldamine
1. Asjaolud ja menetluse käik

23.09.2010.a. esitas MTÜ NOORTEÜHING MOLODJOZNAJA VOLNA, reg. kood 80274697 Narva Linnavalitsuse Linnavara- ja Majandusametile avaliku ürituse loa taotluse.

MTÜ NOORTEÜHING MOLODJOZNAJA VOLNA kavandab viia läbi  30.10.2010 kellaajal 20.00 – 21.30  Narva linnas avalikkusele suunatud ürituse „Halloween“. Sihtgrupiks on linnaelanikud ja külalised. Eeldatav maksimaalne osavõtjate arv on 300 inimest. Üritusest osavõtt on kõigile huvilistele tasuta. Kohapeal alkohoolsete jookide müük ei toimu. Üritus viiakse läbi etenduse vormis. Avaliku üritusega kaasneb kõrgendatud turvarisk. 
Juhindudes ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” kuulub MTÜ NOORTEÜHING MOLODJOZNAJA VOLNA loa taotlus avaliku ürituse „Halloween ” korraldamiseks rahuldamisele.

 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada MTÜ NOORTEÜHING MOLODJOZNAJA VOLNA taotlus avaliku ürituse „Halloween ” läbiviimiseks. 

3.2. Avaliku ürituse korraldajaks on MTÜ NOORTEÜHING MOLODJOZNAJA VOLNA, reg. kood 80274697, Daumani 17-87, Narva.
3.3. Ürituse läbiviimise kohaks on Lossiaed (Katastritunnus 51101:001:0033).
3.4. Rongkäigu läbiviimise marsruudiks on Narva Kindlus – Peetri plats. – Puškini tn. – Tuleviku tn. – Viru tn. – Koidula tn. – Pimeaia tn. – Sepa tn. – Sadama tee – Jõe tn. 
3.5. Avalik üritus toimub 30.10.2010.a. kell 20.00 – 21.30.

3.6. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks. 
4.2. Korraldus jõustub teatavakstegemisest.
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

